মওদুদ আহমেদ বলেন, ত্রয়োদশ সংশোধনীতে এ বিএম খায়রুল হক যে রায় দিয়েছিলেন তখন তিনি বলেছিলেন আগামী দুটি টার্মের জন্য তত্ত্বাবধায়ক সরকারের অধীনে নির্বাচন করা যেতে পারে। তিনি সেখানে গ্রীক ফিলোসফি নিয়ে এসে বলেছিলেন যে, জনগণের স্বার্থে এটা করা যেতে পারে। কিন্তু ১৬ মাস পরে এবিএম খায়রুল হক সাহেব পূর্ণাঙ্গ রায় দিলেন। কিন্তু রায়ের মধ্যে একথাগুলো ছিল না। প্রশ্ন রেখে মওদুদ বলেন, প্রধান বিচারপতির পদে থেকে তিনি এধরনের কাজ কিভাবে করেছিলেন। আমি মনে করি এটি একটি বিরাট অপরাধ করেছিলেন। যেটি ছিল জুডিশিয়াল ক্রাইম।